text: Regionen betalte for Carl Holsts engelskundervisning
  02 november 2015 kl. 21.20
  Carl Holst (V) fik som regionsrådsformand betalt engelskundervisning på Region Syddanmarks regning.
  Carl Holst (V) er igen i mediernes søgelys. Denne gang er det fordi, at Carl Holst har modtaget engelskundervisning på Region Syddanmarks regning, skriver fyens.dk.
  69.120 kroner eksklusiv moms har Region Syddanmark i perioden fra 2008 til 2012 brugt på engelskundervisning på 131 enelektioner og kørselsgodtgørelse til Carl Holst, mens han var regionsrådsformand.
  Carl Holst gik for lidt over en måned siden af som regeringens forsvarsminister efter sagen om Carl Holsts brug af den regionsansatte Christian Ingemann Nielsen i sin valgkamp.
  
  